Standardbilracing

Standardbilracing er en form for racing med konkurransebiler basert på personbiler beregnet for landsveiskjøring. Bilene er ikke på langt nær like raske som formelbiler, men de har mindre aerodynamisk innvirkning, noe som som regel fører til flere forbikjøringer og tettere racing. Ettersom bilene er helt dekte og ingenting stikker ut (bortsett fra sidespeil) tillates mer kontakt enn i formelbilracing. Verdensmesterskapet heter World Touring Car Championship (WTCC).
De fleste standardbilmesterskap kjør såkalte sprintløp, hvilket innebærer at løpene er rundt tjue minutter lange og uten obligatoriske depotstopp. Det finns dog unntak, som forempel det tyske Deutsche Tourenwagen Masters (DTM) og det australske V8 Supercars, men det finnes også enkelte mesterskap som blander sprintløp med langdistanseløp. Langdistanseløpene er som regel mellom 3 og 24 timer lange.


== Egenskaper ==

Det er ofte stor forskjeller i reglene mellom ulike mesterskap og land, men det vanligste er at biler beregnet for standardbilracing er basert på et standard karosseri, men tillater omfattende modifiseringer av øvrige deler, såsom motor, girkasse, hjuloppheng, bremser og dekk. Spoilere brukes for å forbedre aerodynamikken. Ellers pleier reglementene i de fleste mesterskapene å brukes for å holde kostnadene nede og forby kostbare materialer og løsninger.
Til forskjell fra sportsvognsracing, med dyrere sportbilsmerker som Porsche, Ferrari og Maserati, er standardbilene basert på familiebilar, vanligvis firedørs sedaner og med mindre motorer. Mange av dagens standardbiler er forhjulsdrevne. Det finnes dog unntak, som for eksempel det tyske Deutsche Tourenwagen Masters, hvor bilene under det hverdagslige skallet er vel så avanserte som FIA GT-biler. Et annet unntak er det Italia-baserte Superstars Series, hvor deltakerne kjører med kraftige V8-motorer og startfeltene består av biler fra for eksempel Maserati, Jaguar, Mercedes og BMW. I de fleste andre standardbilmesterskap er blant annet BMW, SEAT, Honda, Chevrolet og Ford vanlige.


== Standardbilmesterskap ==

Dette er et utvalg av noen av de største standardbilmesterskapene:

World Touring Car Championship (WTCC): FIA's verdensmesterskap som ble opprettet i 2005 og erstattet det tidligere European Touring Car Championship.
British Touring Car Championship (BTCC): Det britiske mesterskapet var på 1990-tallet det viktigste nasjonale mesterskapet med førere og bilmerker fra hele verden.
Deutsche Tourenwagen Masters (DTM): Det tyske mesterskapet har siden 2000 blitt kjørt med spesialbygde konkurransebiler, med kullfiberchassis og kraftige V8-motorer.
Scandinavian Touring Car Championship (STCC): Det skandinaviske mesterskapet som startet i 2011 som en sammenslåing av Swedish Touring Car Championship og Danish Touringcar Championship.
V8 Supercars: Det australske mesterskapet som opprinnelig utelukkende konkurrerte med Ford Falcon og Holden Commodore, introduserte i 2013, med ny generasjon Supercars, tre nye merker; Mercedes-Benz E63 AMGs, Volvo S60 og Nissan Altima. Alle biler må bruke naturlig pustende 5,0 ltr V8-motorer. Før 2017-sesongen har Mercedes og Volvo trukket seg ut.
Superstars Series: Et Italia-basert mesterskap basert på biler med kraftige V8-motorer. Rundt halvparten av løpene kjøres i Italia og resten i andre land.
NASCAR: Den største motorsportarrangøren i USA hvor det kjøres tre klasser hvor Monster Energy NASCAR Cup Series er klassen med mest hestekrefter (ca 800). I 2017 deltar Ford, Toyota og Chevrolet.


== Se også ==
Langdistanseløp (motorsport)
Liste over racerbaner i Norge


== Eksterne lenker ==
(en) Touring car racing – kategori av bilder, video eller lyd på Commons